Outlook-produktiwiteit: Bestuur en spaar jou tyd só (12 Mei 2020) – S-Leer
Outlook-produktiwiteit: Bestuur en spaar jou tyd só (12 Mei 2020)
Hierdie uitnodiging is vir ŉ klein groepie (nie meer as 12 nie) vir ŉ intensiewe en interaktiewe, praktiese hande-op-jou-sleutelbord werkwinkel wat jou sal help om jou persoonlike produktiwiteit te verbeter. Jy werk op jou eie Outlook (weergawe 2010 en later) en kan verbeteringe daar en dan implementeer.
Bring jou skootrekenaar en werk intyds op jou eie Outlook sodat jy nie agterna nog ekstra tyd nodig het om jou nuwe kennis en vaardighede te implementeer nie.
Outlook-produktiwiteit: Bestuur en spaar jou tyd só (12 Mei2020)
BELANGRIK: Slegs vir Outlook op die WINDOWS-bedryfstelsel. NIE vir Outlook op Mac NIE.
Optimale leeromgewing in klein groep met persoonlike aandag
H.v. D.F. Malanlaan en Eendrachtstraat, Kloofsig
MS Outlook (slegs vir PC) word dwarsdeur die werkwinkel intyds as implementeringsinstrument gebruik.
• Hierdie oorsig beskryf die inhoud van die werkwinkel, nie noodwendig die volgorde daarvan nie. Beskou elke onderwerp as ŉ boublokkie in jou nuwe “gereedskapstel” vir produktiwiteit.
Algemene produktiwiteits- en tydsbesparende wenke vir Outlook en ander Windows-programmatuur
Navigeer en skep nuwe Outlook-items 50% vinniger.
• Skep outomaties nuwe items uit enige ander inligtingsbron
• Tydsbesparende sleutelbord-kortpaadjies in Outlook en Windows
Oorsig oor beginsels van produktiwiteit en agt basiese werksgewoontes:
• Maak jou werk sigbaar en aksiebaar
• Belyn/organiseer aksie met prioriteite
• Hoe minder haas, hoe meer spoed
• Wees aanpasbaar
• Voltooi ŉ taak
• Leer en verbeter
Bestuur werkvloei vir hoë werkverrigting: laat dinge makliker en vinniger gebeur as wat verwag is.
• ŉ Kalm gemoed is produktief – kry goed uit jou kop en in jou stelsel.
• “Map for Action”: ŉ stelsel wat chaos in orde omskep.
• Maak jou werk sigbaar en doenbaar (jou inboks is NIE jou doenlysie nie).
• Aksiebestuur vs tydsbestuur.
Gebruik Outlook as produktiwiteitsinstrument in jou onderneming
• Tydspesifieke aksies: produktiwiteitswenke vir jou kalender.
• Vir dinge wat so gou as moontlik gedoen moet word: produktiwiteitswenke vir die bestuur daarvan in Outlook Tasks.
• Prioritiseer jou werk.
• Delegeer alles wat jy kan en volg dit op.
• Bestuur items wat met ander bespreek moet word en kommunikeer maklik daaroor.
• Skep ŉ daaglikse en weeklikse roetine om take te hersien en vooraf te beskou. Dit verseker dat jou stelsel op datum bly.
• Gebruik “Outlook Notes” om aantekeninge te maak.
Organiseer en verwerk jou e-pos doeltreffender
• Sorteer e-pos – verwerk dit op ŉ hoë vlak.
• Struktureer e-posvouers.
• Gebruik “Rules” om in beheer van jou e-pos te bly.
• “Quick Steps” (Outlook 2010 en later).
• Kry inligting maklik: Skep ŉ opspoorstelsel in plaas van ŉ liasseerstelsel.
• Maak jou werk sigbaar en doenbaar, van die inboks tot die kalender en take.
Individue of spanne wat Outlook gebruik en vir wie die verdere verhoging van produktiwiteit en doeltreffendheid belangrik is. Omdat hierdie kursus op beginsels gefundeer is, werk dit vir enige industrie en enige rol in die onderneming (groot en klein) wat die gebruik van Outlook vereis.
BIOGRAFIE: GERRIT CLOETE
Gerrit Cloete is ŉ hardwerkende, lui mens – hy werk baie hard daaraan om die beste maniere te kry om die regte dinge met so min as moontlik moeite gedoen te kry.
Nadat hy fisika, chemie en wiskunde aan Paul Roos Gimnasium in Stellenbosch aangebied het en projekbestuurder by Somchem was, het hy in 1991 sy onderneming, Productivity Pit Stop, op die been gebring.
Sedertdien het hy die voorreg gehad om ŉ paar “reuse” in die veld van persoonlike doeltreffendheid, effektiwiteit en produktiwiteit te ontmoet en met hulle saam te werk: Stephen R. Covey (The 7 Habits of Highly Effective People), David Allen (Getting Things Done: The Art of Stress-Free Productivity), Jerry Fletcher (Patterns of High Performance), Jim Horan (The One Page Business Plan) en Barbara Hemphill (Taming the Paper Tiger at Home).
Hy beskou sy taak soos dié van ŉ dirigent wat die produktiwiteitsbladmusiek van verskeie “komponiste” interpreteer en dit dan lewendig maak met die “orkeslede” wat aan sy werkwinkels en individuele onderrigsessies deelneem.
Hy het reeds ŉ positiewe bydrae gelewer om meer as 15 000 mense in meer as 300 organisasies (wat 67 van die “Top500” bes bestuurde maatskappye in Suid-Afrika insluit) te help om meer produktiewe, gelukkige en vervullende lewens te geniet.